

PETA KORIZMENA NEDJELJA

***Prvo čitanje:*** *Iz 43, 16-21*

***Drugo čitanje:*** *Fil 3, 8-14*

***Evanđelje***: *Iv 8, 1-11*

***Zborna molitva:***

Gospodine, Bože naš, tvoj se Sin  
iz ljubavi za svijet predao u smrt. Daj da i mi tvojom pomoću  
odvažno stupamo putem njegove ljubavi.Po Gospodinu

***Ulazna pjesma:***

Dosudi mi pravo, i povedi parbu moju protiv čeljadi bezbožne,

izbavi me od čovjeka prijevarna i opaka, jer ti si, Bože, zaklon moj!

(Ps 43, 1-2)

***Pričesna pjesma:***

*Ženo, gdje su oni? Zar te nitko ne osudi? Ona reče: Nitko, Gospodine.  
Reče joj Isus: Ni ja te ne osu­đujem.*

*Idi i odsada više nemoj griješiti.     (Iv 8, 10-11)*

Župe svetog Ivana Krstitelja – Rečica

Br. 581. god. XII. 07. travnja 2019.

*U ono vrijeme: Isus se uputi na Maslinsku goru. U zoru eto ga opet u Hramu. Sav je narod hrlio k njemu. On sjede i stade poučavati. Uto mu pismo­znanci i farizeji dovedu neku ženu zatečenu u preljubu. Postave je u sredinu i kažu mu: »Učitelju! Ova je žena zatečena u samom ­pre­ljubu. U Zakonu nam je Mojsije naredio takve kamenovati. Što ti na to kažeš?« To govorahu samo da ga iskušaju pa da ga mogu optužiti.*

*Isus se sagne pa stane prstom pisati po tlu.*

*A kako su oni dalje navaljivali, on se ­uspravi i reče im: »Tko je od vas bez grijeha, neka prvi na nju baci kamen.« I ponovno se sag­nu­vši, nastavi pisati po zemlji. A kad oni to čuše, stadoše odlaziti jedan za drugim, počevši od starijih. Osta Isus sâm – i žena ­koja stajaše u sredini. Isus se uspravi i reče joj: »Ženo, gdje su oni? Zar te nitko ne osudi?« Ona reče: »Nitko, Gospodine.« Reče joj Isus: »Ni ja te ne osuđujem. Idi i odsada više nemoj griješiti.«*

*Riječ Gospodnja.*





Preljub koji je žena počinila velik je grijeh. Toliko velik da se u Svetome Pismu upravo grijeh preljuba uzima kao najrječitija slika nevjere naroda prema Bogu. Učiniti preljub znači biti nevjeran ljubavi i biti nevjeran riječi. No, je li sve riješeno s time ako se preljubnica stavi u sredinu i kamenuje dok ne umre?

Pismoznanci i farizeji hoće se držati slova Zakona, ali poznaju li ono dobro Sveto Pismo? Zar onaj isti Bog koji je odredio da se preljubnici kazne smrću kamenovanjem, nije toliko puta sam oprostio preljub svom narodu koji je trčao za drugim bogovima? Koliko ga je puta zvao da se vrati na pravi put i i nikad mu taj put nije zatvorio!

Osim toga pismoznanci i farizeji ne obaziru se na činjenicu da u ovom slučaju oni sami ne vrše u potpunosti ono što propisuje Zakon. Isusu dovode samo ženu iako je rečeno da treba smaknuti i ženu i muškarca koji su počinili preljub. Hoće li pravda biti zadovoljena, ako se kazni samo jedan, i to slabiji krivac, a drugi, jači, na ovaj ili onaj način izmakne?

Pisanjem po tlu Isus pismoznancima i farizejima daje znak da o svemu tome razmisle i na koncu im kaže: „Tko je od vas bez grijeha, neka prvi baci na nju kamen.“ Po Zakonu su prvi kamen trebali baciti svjedoci (usp. Pnz, 17,7). Međutim, svi su se razišli i Isus je umakao zamki. Umjesto da pismoznanci i farizeji iskušaju Isusa, na kraju je on iskušao njih. Uspio je istovremeno ne zanijekati grijeh, ne osuditi grešnicu i ne prekršiti Zakon.

No, veličina Isusova odgovora nije samo u tome što je vješto nadmudrio svoje protivnike. On je spasio jedan život.

Na koncu ostaje sam sa ženom u sredini i kaže joj: „Ni ja te ne osuđujem. Idi i odsada više nemoj griješiti.“

Isus je milosrdan, ali nije moralno indiferentan. Svojim milosrđem on ženi zatočenoj u grijeh i osudu otvara vrata u novi, drukčiji život.

**STVARNE PREPREKE**

Biti protiv bez obzira na činjenice ili logičko razmišljanje postaje način razmišljanja i postupanja dobrog dijela ljudi, nažalost i kršćana. Pozivanje na „vlastito mišljenje“ zamka je u koju upadaju mnogi. Kod većine ljudi mišljenje nije samo umni proces, čista logika i ne počiva na objektivnim načelima. Većina naših mišljenja temelji se na subjektivnim doživljajima stvarnosti koji i ne moraju uvijek polivati na provjerljivim činjenicama.

Ako se neke neke stvari naglašavaju nakon nekog vremena neće za moje mišljenje biti važna stvarnost i istina, u svoje mišljenje, svoj stav ugradit ću ono što i nisam činjenično provjerio. Ako mi netko stalno ponavlja da je „srednji vijek mračno doba“ jednostavno ću to prihvatiti kako činjenicu i neću provjeravati da li je istina. To će postati moje mišljenje. Naravno da će to postati moja filozofija i životni stil: biti protiv toga mračnog vremena.

Sveta Ispovijed je sakrament koji je ustanovio Isus Krist da bi oprostio grijehe koje smo učinili poslije krštenja.  
Isus Krist ustanovio je sakrament pokore na dan svoga uskrsnuća, kad je ušao u dvoranu gdje su bili apostoli te im svečano podijelio vlast otpuštanja grijeha. Isus Krist je svojim apostolima podijelio vlast otpuštanja grijeha tako što je u njih dahnuo govoreći: “Primite Duha Svetoga: kojima oprostite grijehe, opraštaju im se, a kojima zadržite, zadržani su im”.

**Za dobru ispovijed potrebno je pet stvari:**   
1. Ispitati svoju savjest,   
2. Pokajati se za svoj grijehe,   
3. Odlučiti da više neću griješiti,   
4. Ispovjediti svoje grijehe,   
5. Izvršiti naloženu pokoru

Nastoj se za svetu ispovijed dobro pripremiti i dok čekaš u redu na ispovijed nastoj održavati red i ne pričati. Kada dođeš na red pred ispovjednika pozdravi svećenika, prekriži se i reci: Skrušeno ispovijedam svoje grijehe koje sam počinio /la/ od zadnje ispovijedi…reci kada si bio/bila na zadnjoj ispovijedi….nakon toga reci iskreno sve svoje grijehe. Nemoj dopustiti da ispovjednik doslovno „čupa“ iz tebe grijehe. Zato je važna prva točka za dobru ispovijed: ISPIT SAVJESTI PRIJE ISPOVIJEDI.

Ako se ne misliš ispovijediti dobro – bolje nemoj ni doći!

Ako ti je potrebna pomoć u ispovijedi, zamoli ispovjednika da ti pomogne. Grijehe koje si već ispovjedio ne trebaš ispovijedati

**ISPOVIJEDI U NAŠEM DEKANATU**

BANIJA – SVETA TRI KRALJA: 13.04.2019. subota U 09:30 sati

CENTAR – PRESVETO TROJSTVO: 12.04.2019. petak 07:30 – 10:00 sati; 16:00 – 18:00 sati

DUBOVAC – B.D.M. SNJEŽNA: 10.04.2019. srijeda 17:30 sati

HRNETIĆ – SV. MARTIN BISKUP: 13.04.2019. subota 17:00 sati

KAMENSKO – B.D.M. SNJEŽNA: 15.04.2019. ponedjeljak Turanj 17:30 sati ; Kamensko 18:30 sati

MAHIČNO – POHOD B.D.M.: 13.04.2019. subota 15:00 sati

NOVI CENTAR – PRESV. SRCE ISUSOVO: 16.04.2019. utorak 08-9:00 sati; 18-19:00 sati

REČICA – SV. IVAN KRSTITELJ: 07.04.2019. Nedjelja u 14:00 sati

ŠVARČA – SV. FRANJO KSAVERSKI: 13.04.2019. Subota 11:00 sati

**ISPOVIJED BOLESNIH I STARIJIH U NAŠOJ ŽUPI:**

Srijeda: 10. travnja- Zamršje. Luka Pokupska

Četvrtak: 11. travnja - Rečica

**BOG ME RADOSNO ČEKA!**

|  |  |  |
| --- | --- | --- |
| Ponedjeljak,  08..travnja |  | Dionizije |
| Utorak,  09.travnja | 18,00 | Marija Kleofina  KRIŽNI PUT - ZAMRŠJE |
| Srijeda,  10.travnja |  | Ezekijel |
| Četvrtak  11.travnja |  | Stanislav  + Andrija, Marija Banić (god); + Slavko Šepac |
| Petak  12.travnja | 18,00 | Sofija  + Josip, Marija Novosel (god) |
| Subota,  13.travnja |  | Justin |
| **Nedjelja,**  14.travnja | 9,00 | **CVJETNICA – NEDJELJA MUKE GOSPODNJE**  + Barbara, Josip Horvatić (god); + Ivan, Jaga Čuina; +Josip Vrane; + Matej Horvatić-Šturle; + Franjo Zebić i ob. Jela, Andrija Vine; za zdravlje jedne osobe;+ Vlado Valjan |

**Križni put**: utorkom u 18,00 u Zamršju. Petkom i nedjeljom u župnoj crkvi u 18,00 sati. Nastojmo naći vremena za ovu pobožnost koja nas uvodi u dublje doživljavanje Božje ljubavi i milosrđa

**ŽUPNE OBAVIJESTI**

* **Vjeronauk** prema rasporedu
* **CVJETNICA U REČICI**
* u nedjelju je prije svete mise blagoslov grančica. Grančice ćete moći nabaviti prije blagoslova pred crkvom. Sav prihod ide u naš župni caritas. Isto tako pred crkvom moći će se kupiti uskrsni ukrasi.
* POPODNE naš KUD Rečica priređuje manifestaciju o pisanicama, rukotvorinama i običajima….

**OD 3. DO 5. SVIBNJA U NAŠOJ ŽUPI:**

**TEČAJ KURSILJA ZA MLADE U NAŠOJ DVORANI.**

Pozivamo gimnazijalce, sve učenike srednjih škola, studente i one koji rade na radosno druženje i otkrivanje ljepote vjere u Isusa Krista i Crkve.

**Pastoralni listić**: Tjedni prilog Zvona svetog Ivana Krstitelja. Izdaje: Župa svetog Ivana Krstitelja Rečica, Rečica 47. 47203 Rečica. <http://zupa-svik-recica.hr/> Glavni i odgovorni urednik: Lovro Zaplatić, župnik .Tel 047 713 002 /0992441234 e-mail : zupa.recica@zg-nadbiskupija.hr . Izlazi u 150 primjeraka.